
Učebná osnova


	Názov vyučovacieho predmetu
	Cvičenia z cestných vozidiel

	Počet vyučovacích hodín v ročníkoch
	0 + 0 + 0 + 30 = 30 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	37 Doprava, pošty a telekomunikácie

	Názov ŠkVP
	Technika a prevádzka dopravy

	Študijný odbor
	3765 M technika a prevádzka dopravy

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom



Charakteristika vyučovacieho predmetu
Učivo predmetu nadväzuje na základné vedomosti získané na hodinách cestných vozidiel. Získané vedomosti a schopnosti sa  overujú  na praktických príkladoch. Predmet  je zameraný na získanie a prehĺbenie poznatkov o metódach a výpočtoch, ktoré sa používajú pri určovaní hlavných technických charakteristík cestných vozidiel. Žiaci sa naučia uplatňovať fyzikálne a technické princípy pri analýze a návrhu vozidiel s cieľom správne vypočítať ich výkonnostné, konštrukčné a prevádzkové parametre. Cieľom predmetu je rozvíjať technické myslenie, schopnosť pracovať s technickou dokumentáciou a výpočtovými vzorcami, aplikovať teóriu na praktické úlohy a pripraviť žiakov na technické navrhovanie alebo hodnotenie cestných vozidiel z hľadiska ich prevádzkových a bezpečnostných vlastností. Žiaci sa naučia  samostatne vykonať výpočty základných technických parametrov vozidla, budú vedieť        vyhodnotiť vplyv konštrukčných zmien na jazdné vlastnosti a spotrebu vozidla, aplikovať výpočty pri návrhu, úpravách alebo hodnotení technického stavu vozidla. Osvojenie si vedomostí a kompetencií, pomôže absolventovi  využiť jeho odborné a osobnostné predpoklady, pre úspešné uplatnenie na trhu práce a pre budovanie profesijnej kariéry. Predmet nadväzuje na základné znalosti z mechaniky, fyziky, cestných vozidiel a rozvíja schopnosť aplikovať ich pri riešení praktických výpočtových úloh z oblasti automobilovej techniky. Na hodinách sa využívajú frontálne a individuálne formy, projektové úlohy sa riešia skupinovou formou vyučovania. V rámci vyučovacieho predmetu sa používajú rôzne vyučovacie stratégie, motivačný rozhovor, výklad, problémové vyučovanie, prípadové štúdie. Pri diagnostikovaní a klasifikácii sa používa slovné a  písomné hodnotenie s aktívnym využívaním digitálnych technológií. Predmet sa vyučuje v odbornej učebni, ktorá je vybavená  didaktickou technikou a názornými pomôckami.

	Rámcový rozpis učiva
4. ročník	30 hodín spolu
Mechanika cestných vozidiel	13 hodín
Stanovenie polohy ťažiska	
Výpočet zaťaženia náprav	
Výpočet rozloženia hmotnosti pri rôznych zaťaženiach	
Výpočet jazdných odporov	
Výpočet hnacej sily	
Výpočet brzdnej sily	
Stanovenie dĺžky brzdnej dráhy	
Rovnováha síl pri jazde vozidla	
Vplyv jazdných režimov a zaťaženia na spotrebu	
Spaľovacie motory	17 hodín
Druhy spaľovacích motorov, porovnanie	
Rozbor spaľovacích procesov	
Základné pojmy a parametre spaľovacieho motora	
Výpočet objemu valcov a zdvihového objemu motora	
Výpočet kompresného pomeru	
Stredná piestová rýchlosť	
Menovitý výkon, efektívny výkon	
Výpočet výkonu a krútiaceho momentu motora	
Účinnosť spaľovacieho motora	
Výpočet hlavných rozmerov motora	
Riešenie komplexných príkladov	


Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

